|  |  |  |  |
| --- | --- | --- | --- |
| Publisering på sosiale medier – etiske retningslinjer | | | Nordberg Rotaryklubb  Retningslinje |
| *Versjon:* 1.0 | *Endret dato:*  07.02.2019 | *Dokumentansvarlig*: Leder av Kommunikasjons- og PR-komité | *Godkjent av:*  Klubbens styre |

[1. Formål og ansvar 1](#_Toc463722401)

[2. Generelt om deltakelse på sosiale medier 1](#_Toc463722402)

[3. Reservering 2](#_Toc463722403)

[4. Publisering 2](#_Toc463722404)

[5. Informasjon 2](#_Toc463722405)

# Formål og ansvar

Disse retningslinjene er styrende for hvordan Hønefoss-Ringerike Rotaryklubb skal håndtere deltakelse i sosiale medier. De definerer også hvem som har ansvar for å følge opp aktiviteten på sosiale medier og hvordan vi skal opptre i sosiale medier.

PR-IKT-tjenesten er dokumentansvarlig for denne retningslinjen, og forvalter både klubbens hjemmeside og den lukkede Facebook-siden.

Klubbens styre er den som godkjenner retningslinjene og bestemmer om/når de skal revideres.

Klubbens styre bestemmer på hvilke medier klubben skal delta på.

# Generelt om deltakelse på sosiale medier

*Hjemmesidene*

På hjemmesidene [www.honefoss-ringerike.rotary.no](http://www.honefoss-ringerike.rotary.no) vil PR-IKT-tjenesten legge ut og presentere klubbens aktiviteter; oppdatert program, hvem som er medlem, artikler og referater fra medlemsmøtene, mv.

Hjemmesidene skal være åpne og synlig både for medlemmer og andre, og skal fremme Rotary’s overordnede mål, samt klubbens interne mål og hensikt.

Hjemmesidene er klubbens informasjonskanal mot medlemmene, og det er her de skal finne informasjon om klubbens vedtekter og rutiner, program, referater fra klubbmøter og evt. andre møter, og annen relevant informasjon.

På hjemmesidene skal klubben fremstå som en aktiv og sosial klubb. Det betyr at sidene til enhver tid må være oppdaterte i forhold til de aktiviteter og prosjekter som klubben driver med.

*Lukket Facebook-side*

Det er opprettet en egen intern Facebook-side hvor de medlemmer som er på Facebook inviteres til å være deltaker av. Facebook-sidene er kun for internt bruk blant medlemmene. Om andre skal få tilgang til sidene bestemmes av klubbens styre; eks. utvekslingsstudenter, vertsforeldre, venner av klubben mv.

Det som publiseres, så som bilder, tekster og innlegg skal derfor ikke tagges med fullt navn, hverken på de som er med på bildene, eller i tekst og innlegg. Tagging gjør at bildet/teksten publiseres åpent ut på sidene til de medlemmene som er blitt tagget.

# Reservering

Medlemmer kan normalt ikke reservere seg fra at bilder tatt på klubbmøter og ved andre Rotary-arrangementer som de er med på, publiseres på klubbens hjemmesider og på de interne Facebook-sidene.

De som innhentes som foredragsholdere skal informeres om at det tas bilder på møtene og at disse vil publiseres på hjemmesidene i referater og artikler, og at de kan publiseres på de interne Facebook-sidene sammen med en kort informativ tekst. Det må gis gode grunner for å reservere seg

# Publisering

Bilder og tekst som publiseres skal være i tråd med Rotarys etiske plattform og med Rotarys formål og hensikt, vedtekter, og retningslinjer.

I tillegg til utnevnte referenter kan klubbens medlemmer skrive og publisere innlegg og artikler både på hjemmesider og på klubbens i interne Facebook-sider. Det som publiseres må være knyttet til aktiviteter de deltar på i Rotary sammenheng.

PR-IT-tjenesten har redaktøransvar og beslutter hva som skal publiseres. Innlegg som kan oppfattes som krenkende eller er i strid med norske lover vil bli slettet.

Styret kan til enhver tid beslutte å endre innholdet på hjemmesidene.

# Informasjon

Presidenten skal orienterer medlemmene om regler for sosiale medier en til to ganger i året, spesielt på et av de første møtene i nytt Rotaryår.

Programkomiteen har et særskilt ansvar for å informere foredragsholdere om klubbens etiske regler og regler for publisering av bilder og tekst på sosiale medier.